**Stratégiai vízió, küldetés, célok**

**Küldetésünk**

*"Boldogok, akik éheznek és szomjaznak az igazságra,*

*mert ők megelégíttetnek." (Máté 5,6)*

Intézményünk küldetése az evangéliumi parancs betöltése, az akadályozottsággal élők és az idősek segítése és szakszerű ellátása. Az itt nyújtott ellátás összhangban van a szociális ellátásban részesülők egyéni szükségleteivel, Napközi Otthonunk lehetőségeivel és a hatályos jogszabályokkal.

**Értékeink**

Munkánk során a hagyományos keresztyén értékeket képviseljük. Fontos számunkra az ember egyedisége, méltósága, tisztelete, szabadsága, boldogsága, életének védelme, egyenrangú partnerként való kezelése.

**Jövőképünk - „Minőségi élet“**

A szociális szolgáltatásunk célja, hogy az ellátott és hozzátartozói szükségleteit, kéréseit figyelembe véve az ellátott minél tovább tudjon maradni az otthoni környezetében. Célunk az ellátott életminőségének javítása, az aktív életvitelének és a környezettel való kapcsolattartásának a megtartása, az elszigetelődésének a megakadályozása.

**Stratégiai célok a 2024-2029-es időszakra**

Jövőképünk megvalósítására a következő stratégiát határoztuk meg

|  |  |  |
| --- | --- | --- |
| **Célok** | **Tartalom** | **validáció** |
|  **1.** | A szociális szolgáltatásunk hatékonyságának és minőségének folyamatos javítása az ellátottak igényei és preferenciái alapján. | folyamatosan |
| **2.** | Dolgozóink szakmai színvonalának és kompetenciájának növelése képzéssel, szupervízióval az ellátottakhoz való egyéni hozzáállás és egyedi szükségleteik figyelembe vételével. | folyamatosan |
|  **3.** | Biztonságos és ergonomikus munkakörnyezet kialakítása, amely kiküszöböli a lehetséges hibákat, és elősegíti a kölcsönös bizalmat, felelősséget, motivációt és együttműködést.  | folyamatosan |
| **4.** | A hatályos jogszabályokkal összhangban megteremteni a szociális szolgáltatásokra vonatkozó minőségi szabványok végrehajtásának feltételeit. | folyamatosan |
| **5.** | Hosszú távú pozitív kapcsolatok kialakítása az ellátottakkal, hozzátartozóikkal, valamint az igények, elvárások és az elégedettség felmérése és értékelése a munkatársak részéről is. | folyamatosan |
| **6.** | Az ellátottak munkaképességének fejlesztését, támogatását és egészségének erősítését célzó programok megvalósítása, szabadidős tevékenységek szervezése az egyházközséggel és annak önkénteseivel együttműködve. | folyamatosan |
| **7.** | Az akadályozottsággal élőkkel, integrációjukkal és befogadásukkal kapcsolatos helyes közvélemény kialakításán való munkálkodás. | folyamatosan |
| **8.** | A közvélemény figyelmének felhívása a szociális szolgáltatások fontosságára. | folyamatosan |